Við viljum biðja ykkur um að taka vel í beiðni kennara um bekkjartengla . Við mælum með að tenglar boði stuttan fund með foreldrum snemma um haustið þar sem vetrarstarfið er mótað . Þar fær fólk t.d. tækifæri til að kynnast , ræða saman um reglur og uppeldisaðferðir og skiptast á skoðunum . Foreldrasáttmálinn frá Heimili og skóla er t.d. ágætur leiðarvísir fyrir foreldra þegar þeir hittast á fundinum . Gott er að hafa annan fund eftir jól . Meðal fundarefna gætu verið : – Skemmtilegheit með börnunum – Líðan barna í skólanum – Uppeldi , t.d. tölvu / símatækjanotkun , svefn , nesti oflr . – Nám og kennsla – er of mikið / lítið heimanám ? – Önnur umræðuefni Bekkjartenglar skipuleggja að lágmarki tvo viðburði á skólaárinu . Þessir viðburðir eru ekki síður fyrir foreldra að tengjast en börnin . Þarna fá börnin tækifæri til að hittast utan skóla og tómstunda og gera eitthvað skemmtilegt saman . Nauðsynlegt er að hafa í huga að kostnaði við viðburði sé haldið í lágmarki . Það er gert til að allir eigi sömu tækifæri til að taka þátt . Bekkjartenglar geta sótt um peningastyrk til foreldrafélagsins . Á síðu samfok.is er hægt að finna margar skemmtilegar hugmyndir að tenglastarfi Ef stuðlað er að góðu félagsstarfi hjá börnunum er um leið verið að minnka líkur á árekstrum þeirra á milli dags daglega . Einnig er það þannig að því oftar sem foreldrar hittast og kynnast því auðveldari verða öll samskipti . Við ítrekum að skipulagðir viðburðir með árgöngum skólans ættu ekki að vera foreldralausir . Þessir viðburðir eru ekki síður mikilvægir fyrir foreldra að hittast . Foreldrar eru fyrirmyndir barna sinna og gott fyrir þau að sjá foreldra eiga jákvæð samskipti . Tökum þátt í félagslífi barna okkar .